Vlag van Soedan

Die **nasionale vlag van Soedan** is op 20 Mei 1970 amptelik in gebruik geneem. Die vlag vertoon ’n groen driehoek aan die vlagpaalkant met drie ewe wye horisontale bane in (van bo na onder) rooi, wit en swart aan die wapperkant.

## Simboliek 
Die kleure is dieselfde as die Pan-Arabiese kleure en elkeen het ’n eie betekenis. Groen stel vooruitgang en landbou voor, rooi stel die stryd, die martelare vir Soedan en die Groot Arabiese Land voor, wit stel Islam, vrede, optimisme, lig en liefde voor en swart stel Soedan en die Madhi-revolusie voor.

## Ontwerp 
Die vlag van Soedan is soortgelyk aan die vlag van die Arabiese Opstand, die verskille is dat die kleure op ’n ander manier gerangskik is.

## Geskiedenis 
### Mahdiste-opstand 
In 1881, aan die begin van die Mahdiste-opstand, het die Mahdi Muhammad Ahmad vir Abdallahi ibn Muhammad as een van sy vier kaliefs aangestel en aan hom ’n swart vlag gegee. Abdallahi het hierdie swart vlag gebruik om die Baggara-Arabiere en ander stamme van die weste te werf. Die ander kaliefs het ander kleur vlae gebruik. Die swart horisontale baan in die huidige Soedannese vlag is ’n verwysing na die swart vlag van die Mahdiste-era.

### Anglo-Egiptiese Soedan 
Tussen 1899 en 1956 is Anglo-Egiptiese Soedan gesamentlik as ’n kondominium geadministreer deur Egipte en die Verenigde Koninkryk. Die kondominium het nie sy eie vlag gehad nie en het gebruik gemaak van die vlag van Egipte en die vlag van die Verenigde Koninkryk wat altyd gelyktydig vertoon is met die Britse vlag wat voorkeur geniet het.

’n Rangvlag vir die Britse goewerneur-generaal van Soedan het wel bestaan. Dit was soortgelyk aan die goeweneur-generaalsvlae en kommissarisse van ander Britse oorsese gebiede en het bestaan uit ’n Unievlag met ’n wit skyf in die middel waarin die gebied se wapenskild was, met die skyf wat omring was deur ’n lourierkrans. Aangesien geen wapenskild vir Anglo-Egiptiese Soedan bestaan het nie, het die woorde “Goewerneur-generaal van Soedan” in die wit skyf gestaan.

### 1956–1970 vlag 
Met onafhanklikheid van Egipte en die Verenigde Koninkryk op 1 Januarie 1956 het Soedan ’n blou-geel-groen driekleur as nasionale vlag aangeneem. Hierdie vlag was tot 1970 in gebruik toe die huidige vlag aanvaar is.

Lêer:Flag of Anglo-Egyptian Sudan.svg|  Vlae van Anglo-Egiptiese Soedan
Lêer:Flag of Sudan (1956-1970).svg|  Vlag van Soedan, 1956 tot 1970
Lêer:Naval Ensign of Sudan (1956-1970).svg|  Vlootvaandel van Soedan, 1956 tot 1970
Lêer:Flag of the Governor-General of the Anglo-Egyptian Sudan.svg|  Vlag van die Goewerneur-generaal van die Anglo-Egiptiese Soedan
Lêer:Ensign of the Sudanese Customs Service (1956-1970).svg|  Vaandel van die Soedannese Doeanediens, 1956 tot 1970
Lêer:Presidential Standard of the Democratic Republic of the Sudan.svg|  Standaard van die President van die Demokratiese Republiek van Soedan, 1970 tot 1985
Lêer:Presidential Standard of the Democratic Republic of the Sudan (variant).svg|   Variant van die standaard van die President van die Demokratiese Republiek van Soedan

## Ander vlae 

Lêer:Presidential Standard of Sudan.svg| Standaard van die President van Soedan
Lêer:Standard of the President of Sudan (variant).svg|  Standaard van die President van Soedan
Lêer:Ensign of the Sudanese Customs Service.svg| Vaandel van die Soedannese Doeanediens
Lêer:Flag of Darfur Liberation Front.svg|Vlag van Darfoer
Lêer:Flag of the SPLAM.svg|Vlag van Suid-Soedan (sedert 9 Julie 2011 onafhanklik)

### Soortgelyke vlae 

Lêer:Flag of the Sahrawi Arab Democratic Republic.svg|  Vlag van die Arabiese Demokratiese Republiek Sahara
Lêer:Flag of Egypt.svg|  Vlag van Egipte
Lêer:Flag of Iraq.svg|  Vlag van Irak
Lêer:Flag of Yemen.svg|  Vlag van Jemen
Lêer:Flag of Jordan.svg|  Vlag van Jordanië
Lêer:Flag of Kuwait.svg|  Vlag van Koeweit
Lêer:Flag of Palestine.svg|  Vlag van Palestina
Lêer:Flag of Syria.svg|  Vlag van Sirië (regering)
Lêer:Flag of Syria (1930–1958, 1961–1963).svg|   Vlag van Sirië (1932–1958, 1961–1963, opposisie sedert 2011)
Lêer:Flag of Somaliland.svg|  Vlag van Somaliland
Lêer:Flag of the United Arab Emirates.svg|  Vlag van die Verenigde Arabiese Emirate

## Sien ook 
## Verwysings 
## Eksterne skakels 
*  Soedan by *Flags of the World*.
*